Na temelju članka 26. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20), Gradska skupština Grada Zagreba, na \_\_\_ sjednici,­­­­­­­­­­­­­­­­\_\_\_\_\_ , donijela je­­­

**ODLUKU**

**o određivanju djelatnosti koje se smatraju komunalnim djelatnostima**

**Članak l.**

Ovom se odlukom određuju djelatnosti koje se, osim djelatnosti utvrđenih zakonom kojim se uređuje komunalno gospodarstvo, smatraju komunalnim djelatnostima na području Grada Zagreba.

**Članak 2.**

Komunalnim djelatnostima smatraju se sljedeće djelatnosti:

1. usluge prijevoza javnim biciklima;

2. usluge elektroničke komunikacijske mreže i/ili vodova, infrastrukture i povezane opreme Grada Zagreba;

3. usluge javnih kupališta.

**Članak 3.**

Pod uslugama prijevoza javnim biciklima smatra se upravljanje sustavom javnih bicikla koji se sastoji od bicikla, parkirališno-sigurnosnih instalacija, sustava upravljanja korisnicima te druge opreme i pružanje usluge najma javnih bicikala.

Pod uslugama elektroničke komunikacijske mreže i/ili vodova, infrastrukture i druge  povezane opreme Grada Zagreba smatraju se usluge izgradnje, održavanja i davanja u najam elektroničke komunikacijske mreže i/ili vodova, usluge davanja pristupa i zajedničkog korištenja elektroničke komunikacijske infrastrukture i druge  povezane opreme Grada Zagreba.

Pod uslugama javnih kupališta smatraju se pružanje usluga tuširanja za građane i druge povezne usluge.

**Članak 4.**

Danom stupanja na snagu ove odluke prestaje važiti [Odluka o određivanju djelatnosti koje se smatraju komunalnim djelatnostima gradskog značenja (10/95,](http://www1.zagreb.hr/zagreb/slglasnik.nsf/rest-akt/ce63793ad5dd5ce6c1256ccc002dfdfe?Open) [15/97](http://www1.zagreb.hr/zagreb/slglasnik.nsf/rest-akt/dca17104e3d35d3ac1256cd00037f688?Open), [12/07](http://www1.zagreb.hr/zagreb/slglasnik.nsf/rest-akt/82253c46c10f934cc125735b00407f4a?Open), [21/08](http://www1.zagreb.hr/zagreb/slglasnik.nsf/rest-akt/9c9d43b93a5abb95c1257532003e0c4b?Open), [22/13 - Presuda Visokog upravnog suda Republike Hrvatske](http://www1.zagreb.hr/zagreb/slglasnik.nsf/rest-akt/2304c8f971c640f4c1257c0f004686fc?Open), [25/13 - Rješenje Visokog upravnog suda Republike Hrvatske](http://www1.zagreb.hr/zagreb/slglasnik.nsf/rest-akt/a13dbf9100bbb7b4c1257c4a004f113f?Open), [8/14](http://www1.zagreb.hr/zagreb/slglasnik.nsf/rest-akt/2449c8a16a7570a8c1257cbe0030370d?Open) i [6/16](http://www1.zagreb.hr/zagreb/slglasnik.nsf/rest-akt/57355e5b74d5bd43c1257fa7005abec1?Open)).

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**prof. dr. sc. Drago Prgomet**